Дуња Јеличић
Дуња Јеличић (Београд, 11. новембар 2003) је српска певачица и представница Србије на Дечјој песми Евровизије 2016. године, на којем је освојила 17. место.

Биографија 
Дуња Јеличић је рођена 11. новембра 2003. године у Београду. Иде у музички школу где учи свирање на клавиру. Веома добро познаје енглески језик. Омиљени музички жанрови су јој поп, рок и -{R&B}-. Њене омиљене певачице су Бијонсе и Аријана Гранде. Са шест година постала је члан дечјег хора „Чаролија” са којим је учествовала на многим концертима као солиста.

Такмичења 
Учествовала је на такмичењу „Први српски таленат”. Широј јавности је постала позната по учешћу у музичком такмичењу Пинкове звездице у првој сезони 2014/2015, на којем је стигла до друге полуфиналне емисије и освојила 13. место. Учествовала је на музичком такмичењу „Чаролија”. На такмичењу „Златна сирена” које се одржава сваке године, освојила је прва места у више жанрова и категорија.

Учествује у припреми мјузикла о животу Николе Тесле - „Тесла: Тајна Електропије” у коме ће играти једну од водећих улога.

Дечја песма Евровизије 
Дуња је у октобру 2016. интерним избором изабрана да представља Србију на Дечјој песми Евровизије 2016. са песмом „У ла-ла-ла”. Такмичење је одржано 20. новембра 2016. у Валети, главном граду Малте. Кореографију за наступ осмислила је кореограф Милица Церовић. Дуња се на сцени кретала на ховерборду. Наступала је 12. по реду, а освојила је последње, 17. место, са 14 поена што је уједно и најлошији пласман Србије остварен на овом такмичењу.

Синглови

Извори

Спољашње везе 
 Junior Eurovision - About Dunja Jeličić 
 Фотографије Дуње Јеличић 

Рођени 2003.
Српске певачице
Српски гласовни глумци
Учесници Дечје песме Евровизије
Музичари из Београда